ਸਿਰਲੇਖ: ਗ੍ਰਾਹਮ ਸਟੇਂਸ : ਆਸਟਰੇਲੀਆ ਦਾ ਮਿਸ਼ਨਰੀ ਜਿਸ ਨੂੰ ਉਸ ਦੇ ਬੱਚਿਆਂ ਸਮੇਤ ਭਾਰਤ 'ਚ ਜ਼ਿੰਦਾ ਸਾੜ ਦਿੱਤਾ ਗਿਆ - ਗਰਾਊਂਡ ਰਿਪੋਰਟ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਗ੍ਰਾਹਮ ਤੇ ਉਨ੍ਹਾਂ ਦੇ ਬੱਚਿਆਂ ਦੀ ਤਸਵੀਰ

ਇੱਕ ਠੇਲੇ ਵਾਲੇ ਨੇ ਕਿਹਾ, ''ਚੌਰਾਹੇ ਤੋਂ ਅੱਧਾ ਕਿਲੋਮੀਟਰ ਬਾਅਦ ਖੱਬੇ ਹੱਥ ਨੂੰ ਲੈ ਲੈਣਾ, ਸਹਿਬੋ ਸੈਂਟਰ ਆ ਜਾਏਗਾ।'' 

ਮੈਂ ਕਿਹਾ, ''ਲੈਪਰੋਸੀ ਹੋਮ ਜਾਣਾ ਹੈ, ਕਿਸੇ ਸੈਂਟਰ ਨਹੀਂ।'' ਇਸ ਵਾਰ ਉਹ ਚਿੜਚਿੜਾ ਕੇ ਬੋਲਿਆ, ''ਕਿਹਾ ਨਾ, ਸਹਿਬੋ ਦਾ ਸੈਂਟਰ ਉੱਥੇ ਹੀ ਹੈ।'' 

ਮੈਂ ਦੋਬਾਰਾ ਪੁੱਛਣ ਦੀ ਹਿੰਮਤ ਨਹੀਂ ਕੀਤੀ ਅਤੇ ਪਹੁੰਚੇ ਤਾਂ ਇੱਕ ਵੱਡਾ ਗੇਟ ਮਿਲਿਆ ਜਿਸ 'ਤੇ ਲਿਖਿਆ ਸੀ, ''1902 ਵਿੱਚ ਬਣੀ ਇਹ ਇਮਾਰਤ ਮਹਾਰਾਣੀ ਲਕਸ਼ਮੀ ਦੇਵੀ ਨੂੰ ਸਮਰਪਿਤ ਹੈ।''

ਦਰੱਖਤਾਂ ਵਿਚਾਲੇ ਇੱਕ ਸਾਫ ਸੜਕ ਅੰਦਰ ਨੂੰ ਜਾਂਦੀ ਹੈ। ਤਿੰਨ ਝੁੱਗੀਆਂ ਹਨ ਜਿੱਥੇ ਬੈਠ ਕੇ ਕੁਝ ਔਰਤਾਂ ਕੱਚੇ ਅੰਬ ਕੱਟ ਕੇ ਧੁੱਪ 'ਚ ਸੁਕਾ ਰਹੀਆਂ ਹਨ। 

ਇਹ ਉਹੀ ਲੈਪਰੋਸੀ ਸ਼ੈਲਟਰ ਹੋਮ ਹੈ ਜਿੱਥੇ ਆਸਟ੍ਰੇਲਿਆ ਦੇ ਮਿਸ਼ਨਰੀ ਗ੍ਰਾਹਮ ਸਟੇਂਸ ਨੇ ਆਪਣੀ ਅੱਧੀ ਜ਼ਿੰਦਗੀ ਬਿਤਾ ਦਿੱਤੀ। 

ਇਹ ਵੀ ਪੜ੍ਹੋ:

ਗ੍ਰਾਹਮ ਸਟੇਂਸ ਇਹੀ ਲੈਪਰੋਸੀ ਸ਼ੈਲਟਰ ਹੋਮ ਚਲਾਉਂਦੇ ਸਨ

22 ਜਨਵਰੀ, 1999 ਨੂੰ ਗ੍ਰਾਹਮ ਸਟੇਂਸ ਨੇ ਆਪਣਾ ਆਖਰੀ ਖਾਣਾ ਕੋਹੜ ਪੀੜਤਾਂ ਨਾਲ ਖਾਧਾ ਸੀ। 

ਉਸੇ ਰਾਤ ਨੂੰ ਨੇੜੇ ਦੇ ਪਿੰਡ ਮਨੋਹਰਪੁਰ ਵਿੱਚ ਗ੍ਰਾਹਮ ਸਟੇਂਜ਼ ਤੇ ਉਨ੍ਹਾਂ ਦੇ ਦੋ ਬੇਟੇ, ਫਿਲਿਪ (10 ਸਾਲ) ਤੇ ਤਿਮੋਥੀ (8 ਸਾਲ) ਦਾ ਕਤਲ ਹੋਇਆ ਜਦੋਂ ਗੁੱਸਾਈ ਭੀੜ ਨੇ ਉਨ੍ਹਾਂ ਦੀ ਗੱਡੀ ਨੂੰ ਹੀ ਅੱਗ ਲਾ ਦਿੱਤੀ। 

ਭੀੜ ਨੂੰ ਲਗਦਾ ਸੀ ਕਿ ਕੋਹੜ ਪੀੜਤਾਂ ਦੀ ਸੇਵਾ ਕਰਦੇ ਕਰਦੇ ਗ੍ਰਾਹਮ ਗਰੀਬ ਆਦੀਵਾਸੀਆਂ ਦਾ ਧਰਮ ਪਰਿਵਰਤਨ ਕਰਵਾਉਂਦੇ ਸਨ। 

ਹਾਲਾਂਕਿ ਬਾਅਦ ਵਿੱਚ ਮਾਮਲੇ ਦੀ ਜਾਂਚ ਕਰਨ ਵਾਲੇ ਵਾਧਵਾ ਕਮਿਸ਼ਨ ਨੇ ਆਪਣੀ ਰਿਪੋਰਟ ਵਿੱਚ ਇਨ੍ਹਾਂ ਸਾਰੇ ਇਲਜ਼ਾਮਾਂ ਨੂੰ ਗਲਤ ਦੱਸਿਆ ਸੀ। 

ਪਰ ਇਹ ਓਦੋਂ ਹੋਇਆ ਜਦੋਂ ਗ੍ਰਾਹਮ ਸਟੇਂਸ ਤੇ ਉਨ੍ਹਾਂ ਦੇ ਬੇਟੇ ਆਪਣੀ ਕਬਰ ਵਿੱਚ ਸਨ। 

ਚਸ਼ਮਦੀਦ

ਲੈਪਰੋਸੀ ਹੋਮ ਵਿੱਚ ਬੇਸਬਰੀ ਨਾਲ 55 ਸਾਲ ਦੇ ਨਿਮਾਈ ਹੰਸਦਾ ਸਾਡਾ ਇੰਤਜ਼ਾਰ ਕਰ ਰਹੇ ਸੀ। 

ਸਭ ਤੋਂ ਪਹਿਲਾਂ ਸਾਨੂੰ ਖਾਣੇ ਲਈ ਪੁੱਛਿਆ ਤੇ ਕਿਹਾ, ''ਕੁਝ ਹੋਇਆ ਹੈ ਕੀ?''

ਮੈਂ ਕਿਹਾ, ''ਗ੍ਰਾਹਮ ਸਟੇਂਸ ਤੇ ਉਨ੍ਹਾਂ ਦੇ ਬੱਚਿਆਂ ਨੂੰ ਗੁਜ਼ਰੇ 20 ਸਾਲ ਹੋ ਗਏ।'' 

ਨਿਮਾਈ ਨੇ ਕਿਹਾ, ''ਸਭ ਇੱਥੇ ਹੀ ਹਨ, ਕੋਈ ਕਿਤੇ ਵੀ ਨਹੀਂ ਗਿਆ ਹੈ। ਸਾਡੇ ਅੰਦਰ ਗ੍ਰਾਹਮ ਸਟੇਂਜ਼ ਅੱਜ ਵੀ ਜ਼ਿੰਦਾ ਹਨ, ਸਾਡਾ ਧਿਆਨ ਰੱਖਣ ਲਈ।''

ਨਿਮਾਈ ਹੰਸਦਾ ਨੇ ਕਿਹਾ, ਸਹਿਬੋ ਅੱਜ ਵੀ ਜ਼ਿੰਦਾ ਹਨ

ਨਿਮਾਈ ਦਾ ਜਨਮ ਬਾਰਿਪਦਾ, ਓਡੀਸ਼ਾ ਦੇ ਇਸੇ ਲੈਪਰੋਸੀ ਸ਼ੈਲਟਰ ਹੋਮ ਵਿੱਚ ਹੋਇਆ ਸੀ ਕਿਉਂਕਿ ਉਨ੍ਹਾਂ ਦੇ ਮਾਪੇ ਕੋਹੜ ਤੋਂ ਪੀੜਤ ਸਨ ਤੇ ਗ੍ਰਾਹਮ ਸਟੇਂਸ ਉਨ੍ਹਾਂ ਦਾ ਇਲਾਜ ਕਰ ਰਹੇ ਸੀ। 

ਉਨ੍ਹਾਂ ਕਿਹਾ, ''ਮਾਂ ਦੱਸਦੀ ਸੀ ਕਿ ਜਦੋਂ ਮੈਂ ਛੇ ਮਹੀਨੇ ਦਾ ਸੀ, ਗ੍ਰਾਹਮ ਮੈਨੂੰ ਇੱਕ ਉਂਗਲੀ ਤੋਂ ਚੱਕ ਲਿਆ ਕਰਦੇ ਸੀ।''

ਉਨ੍ਹਾਂ ਅੱਗੇ ਦੱਸਿਆ, ''22 ਜਨਵਰੀ, 1999 ਨੂੰ ਸਹਿਬੋ ਨੇ ਚੌਲ 'ਤੇ ਉਬਲੀ ਹੋਈ ਸਬਜ਼ੀ ਖਾਧੀ। ਫਿਰ ਅਸੀਂ ਚਰਚ ਨਾਲ ਲਗਦੇ ਉਨ੍ਹਾਂ ਦੇ ਘਰ ਨੂੰ ਗਏ।'' 

''ਮਨੋਹਰਪੁਰ ਜਾਣਾ ਸੀ ਤੇ ਉਨ੍ਹਾਂ...